སྔོན་གྱི་དུས་སུའང་མཁས་པ་རེ་གཉིས་ཀྱིས་གཡུ་ཐོག་རྙིང་མ་བྱོན་ཡོད་མེད་སྐོར་ལ་དོགས་སློང་མཆིས་པ་ནི་བདེན་ཏེ།དེ་ཡང་༼ལྔ་བ་ཆེན་པོའི་གསན་ཡིག༽་དང་།སྡེ་སྲིད་ཀྱི་༼བཻ་དཀར༽་དང་།༼མཆོད་སྡོང་འཛམ་གླིང་རྒྱན་གཅིག༽་སོགས་སུ་གསལ་བའི་སྨན་བརྒྱུད་གྲས་སུ་གཡུ་ཐོག་རྙིང་མ་ཟེར་བ་ཞིག་མི་བཞུགས་པས་དོགས་པ་དེ་བྱུང་བ་འདྲ།འབེ་ལོ་ཚེ་དབང་ཀུན་ཁྱབ་ཀྱིས་ཀྱང་༼རབ་བྱུང་བཅུ་གཉིས་པའི་ས་ཁྱི་ལོ་སྟེ་སྤྱི་ལོ་ལོར་འཁྲུངས༽གཡུ་ཐོག་རྣམ་ཐར་བཀའ་རྒྱ་མ་ལ་དགག་པ་བརྒྱབ་ནས་གཡུ་ཐོག་རྙིང་མ་བྱ་བ་ཞིག་བྱོན་མེད་ཚུལ་བཤད་ཡོད་སྐད།